KIFUNDWA 4
Le Yesu Kidishitu I Ani?
1. Le būmi bwa Yesu bwāshilwile muswelo’ka?
Yesu i mwishile na bantu bakwabo mwanda wādi bidi momwa mūlu bu muntu wa ku mushipiditu kumeso kwa kubutulwa’ye pano pa ntanda. (Yoano 8:23) I kipangwa kibajinji kya Leza, kadi wākweshe’ko pa kupanga bintu bikwabo byonso. Aye i kipangwa kimo kete kyāpangilwe na Yehova kasuku kandi, o mwanda bidi na bubinga etwe bu ‘Mwana wa bunka’ wa Leza. (Yoano 1:14) Yesu wāingile bu Musedi wa binenwa bya Leza, o mwanda witwanga bu “Kinenwa.”
2. I kika kyāidile Yesu pano pa ntanda?
Leza wātumine wandi Mwana pano pa ntanda na kutundulwila būmi bwa wandi Mwana mu difu dya Madia, mujike Mwine Yuda. O mwanda Yesu kādipo na shandi wa ku mashi. (Luka 1:30-35) Yesu wāile pano pa ntanda (1) kufundija bubinebine butala padi Leza, (2) kwitushila kimfwa kya mwa kulongela kiswa-mutyima kya Leza nansha ke potudi mu makambakano, ne (3) kupāna būmi bwandi bubwaninine ke “kinkūlwa.”
3. Mwanda waka tusakilwa kinkūlwa?
Kinkūlwa i mfutwa ipānwa mwanda wa kunyongolola muntu mu kyaka kya lufu. (Divilu 21:29, 30) Mu mpango ya Leza itala muzo wa muntu, kemwādipo bununu ne lufu. Mwanda waka tubanena namino? Leza wāsapwidile Adama, muntu umbajinji amba shi alonge kyokya kitela Bible bu “bubi,” nankyo ukafwa. Nanshi shi Adama kālongelepo bubi, kādipo wa kufwa. (Ngalwilo 2:16, 17; 5:5) Mungya Bible, lufu ‘lwātwelele’ pano pa ntanda kupityila kudi Adama. Adama nandi wāsambulwila bandi bana bonso bubi ne mfuto yabo, ke lufu kadi. Tusakilwa kikūlwa kya kwitunyongolola mu mfuto ya lufu yotwapyene kudi Adama.
Le i ani wādi ubwanya kufuta kinkūlwa mwa kwitunyongolwela mu lufu? Lufu lotufwa, tufutanga mfutwa ya bubi bwetu. Kekudipo muntu wa kubulwa kubwaninina ubwanya kufuta pa bubi bwa mukwabo.
4. I kika kyāfwidile Yesu?
Yesu i mwishile netu, aye i mubwaninine. O mwanda kādipo usakilwa kufwa pa bubi bwandi
5. Le i bika bilonga Yesu pano?
Yesu paādi pano pa ntanda, wābelwile babela, wāsangula bafu, ne kupandija bantu mu byaka. Mu uno muswelo, wālombwele byakalongela bantu ba kikōkeji mu mafuku āya kumeso. (Mateo 15:30, 31; Yoano 5:28) Yesu pa kufwa, Leza wāmusangwile bu muntu wa ku mushipiditu. (1 Petelo 3:18) Penepa, Yesu wākelaije ku lundyo lwa Yehova Leza kufika ne paāmubikikile bu Mulopwe wa kuludika ntanda yonso. (Bahebelu 10:12, 13) Pano Yesu uludikanga bu Mulopwe momwa mūlu, kadi balondi bandi basapulanga ino myanda miyampe ntanda yonso.
Panopano, Yesu usa kwingidija lupusa lwandi lwa Bulopwe mwanda wa kufudija masusu onso ne boba bealengeja. Bonso batamija lwitabijo mudi Yesu na kumukōkela bakamonanga būmi bwa nyeke mu paladisa pano pa ntanda.
Yukila'ko Bikwabo
Lelo I Bika Bine Bifundija Bible?
Kinkūlwa—Kyabuntu Kikatakata kya Leza
Le kinkūlwa i kika? I muswelo’ka obwanya kumwena’mo?
swh_Latn bam_Latn bem_Latn bem_Latn bem_Latn bem_Latn kon_Latn lua_Latn bem_Latn lug_Latn bem_Latn tso_Latn bem_Latn bem_Latn xho_Latn zul_Latn lug_Latn smo_Latn